Van der Gaag, R.J. van der, Verhey, F, en van Doorn, Roeyers, H., Volkmar,
Nonverbal Learning Disorders Association (zie www.NLDA.org)
Meeste tips ontleend aan drs. Annemaaike Serlier-van den Bergh, afkomstig uit het boek “the Source for Nonverbal Learning disorders” van Sue Thompson uitgeverij Linguisystems ISBN 0-7606-0163-1; ziewww.kinderneuropsychologie.nl ) Philips 6500 series 50PUS6503/12 | Specificaties | Kieskeurig.nl
Philips 6500 series 50PUS6503/12 - Specificaties
€ 429,00 Bestsellers.eu € 449,00 Coolblue.nl € 449,00 Kamera-express.nl
Handleiding Philips 6500 series 50PUS6503/12 Enhanced BrowseForFolder styled TreeView - CodeProject 11,428,332 members (65,556 online)
Last Visit: 31-Dec-99 19:00 Last Update: 3-May-15 0:30Refresh1234 Next » Akademie bly bo aan prioriteitslys
Hoewel die akademiese jaar vinnig einde se kant toe staan, is dit belangrik om in ag te neem dat die grootste deel van u kind se punte vir die jaar nog nie gefinaliseer is nie. Met die nodige harde werk, is daar dus nog geleentheid vir die graad 8 – 11’s om hulle akademiese prestasie selfs nog verder te verbeter. Die teendeel is ongelukkig ook waar – indien ‘n kind nie die res van die jaar met die nodige ywer benader nie.
Alle vakke tel uit ‘n totaal van 700 punte vir die jaar. Tot op datum het leerlinge al 300 van die 700 punte bymekaargemaak. Dit is gedoen gedurende Termyn 1 en 2, wat elk 150 punte tel. Termyn 3 se toetse en ander assesserings tel 50 van die 700 punte, terwyl die eindeksamen 350 punte tel.
In kort kan ons dus sê die jaar se promosiepunt is ‘n kombinasie van die jaarpunt (50%) en finale eksamenpunt (50%). Moedig u kind dus, soos altyd aan om hard te werk en gereeld by ekstra lesse uit te kom. Die tyd is min, maar in die woorde van Johann Wolfgang Von Goethe : What is not started today, is never finished tomorrow…
Belangrike datums vir Termyn 3
Volg asb. hierdie skakel:
Jayden ry stof in ander se oë
Jayden Els (gr.9) het op 11 Augustus 2019 aan die SA Rotax Max-kampioenskappe in Idube deelgeneem en ‘n algehele 3de plek behaal. Op 30 Augustus het hy aan die streekskampioenskappe deelgeneem en ‘n algehele 2de plek behaal. Hy loop tans voor in die Noordelike gebied-kampioenskappe, met nog een resies oor wat op 22 September plaasvind. Ons wens hom alle sterkte… en spoed toe.
Die o.15 A- en B-muurbalseuns is aangewys as die algehele wenners van hul onderskeie ligas. Die o.15A-span wen Northcliff 14-1 in die finaal van die A-liga en die o.15B-span wen Founders Hill 11-4 in die finaal van die B-liga. Die o.15C-span en die derdespan word ook onderskeidelik aangewys as die wenners en naaswenniers van die C-liga.
Baie geluk aan hierdie vier seunsmuurbalspanne wat ook uitgenooi is na die Gauteng-prysuitdeling op 18 September.
Simoné op pad na SA's
Baie geluk aan Simoné Brits wat haar Oos-Gauteng-kleure in gimnastiek verwerf het en later hierdie maand aan die SA’s gaan deelneem in Kaapstad. Wel gedaan!
Simone staan links op die foto.
Augustustoer 2019... uit die pen van 'n toerlid
Van lamas tot sonbrand op Rio de Janeiro se lieflike strande, was vanjaar se Augustustoer na Suid-Amerika ‘n belewenis en ‘n half vir die 100 Helpies en 6 onderwysers wat dit meegemaak het.
Die onbeskryflike reis het in Brasilië afgeskop, by die prentjiemooi Iguazu Valle, waarna ons na Argentinië gereis het. Hier het ons die kleurryke woonbuurte van Buenos Aires ingedrink, asook die plaaslike passie en sang van sokkeraanhangers by River Plate-stadium beleef.
Daarna was dit La Paz in Bolivië, die hoogste hoofstad bo seespieël in die wêreld. Die ‘altitude sickness’ het vir die eerste dag soos ‘n donker wolk bo ons koppe gehang, maar gelukkig skrik Helpies nie vir ‘n uitdaging nie en het dit, so vining soos ‘n Helpie wat vir Mnr König op die stoepe hoor rondloop, verdwyn. Hier waag die Helpies ook te fiets “the most dangerous road in the world” – voorwaar ‘n angswekkende, dog opwindende rit!
Die volgende stop was Peru: 6 krampe, 3 liter sweet en so een of twee trane later, bereik die hele toergroep Machu Picchu. Met ons koppe in die wolke het ons verwonderend die natuurskoon aanskou.
Die laaste vier dae het ons in Rio de Janeiro spandeer. Elke seun en dogter het met groot afwagting hierna uitgesien, want Rio is mos bekend vir sy beeldskone, blonde en blink… strande! Met havaianas aan jou voete, ‘n kokosneut-drankie in die een hand en ‘n roomys in die ander hand en laaste, maar nie die minste nie, jou “fake” RayBans wat jy langs die straat vir goedkoper as ‘n witbrood gekoop het, kon die lewe net nie beter nie!
Helpmekaar se Augustustoer is ‘n definitiewe moet vir elke Helpie! Die vriendskappe wat jy bou, herinneringe wat jy maak en die feit dat jy vandat jy opstaan tot jy gaan slaap van oor tot oor glimlag, is iets onbeskryflik!
Uit die diepte van my hart, dankie Helpmekaar.
Wat ís dit wat die jaarlikse Get-a-Way-kamp so ‘n onvergeetlike ervaring maak?
Dit is omdat Helpies ‘n geleentheid kry om in hierdie wêreld, met al sy afleidings en gejaag, net ‘n bietjie “pause” te druk, hart skoon te maak en stil te raak by die Here. Deur saam te bid, te aanbid en te prys, word ‘n veilige omgewing geskep om jou ware self te wees en jou hart te deel. Te danke aan ‘n liefdevolle Vader, verlaat leerlinge die kamp met ‘n geneesde hart, ‘n gevulde geestelike tenk en ‘n paar nuwe maats. Hierdie jaar was dit beslis weer so!
Helpie-fietsryers gaan vir die tweede agtereenvolgende jaar die Discovery 947 Ride Joburg (nuwe naam) ten bate van Abraham Kriel Bambanani-kinderhuis ry. Hierdie organisasie gee ‘n anker van hoop en ‘n kans vir ‘n blink toekoms aan behoeftige kinders. Ondersteun ons en hierdie waardige doel!
Maak ‘n skenking deur op die volgende skakel te klik: https://www.givengain.com/ap/helpmekaar-kollege–helpie-hartklop-raising-funds-for-abraham-kriel-bambanani-21097/
Help oud-Helpie om ander te help (Gemeenskapsdiens)
Curt Van Heerden het in 2008 aan Helpmekaar Kollege gematrikuleer. Vandag help hy om hoop aan honderde rehabiliterende dwelmverslaafdes en hulle families te gee deur die Institution of Grace Restoration Rehab Centre. Hulle huisves mense wat die siklus van verslawing wil breek en maak grootliks op donasies staat, aangesien baie van die inwoners nie die fooi kan bekostig nie.
“Dit wat ek self beleef het in my kinderdae – armoede en blootstelling aan verslaafdes – het daartoe gelei dat ek ‘n verskil wil maak,” vertel Van Heerden.
Ondersteun asb ons tuinprojek vir hierdie organisasie en skenk plante uit u tuin. Kontak juf. Carien Wessels vir meer inligting.
Ooievaar werk oortyd
Die ooievaar het die laaste maand sommer twéé aflewerings kom maak by die Helpies!
Baie geluk aan juffrou Marita Ferreira met die geboorte van Lexi en aan juffrou Lenke Kruis met haar eersteling, Eliana. Mag hulle deurslaap, min huil en julle harte vul met vergenoegdheid.